ร้านเล็กๆ แต่ว่าเหมาะกับการรวมพลไปนั่งชิล กินอาหารย่างที่เสิร์ฟมาเป็นไม้ๆ  คุยกันเสียงดังๆ และที่สำคัญก็ต้องจิบเหล้าบ๊วยแกล้มไปด้วยจะได้ครบสูตร เหมือนคนญี่ปุ่นที่นั่งกันอยู่เต็มร้านเค้าหน่อย :D

ถ้าจะจองโต๊ะ  แนะนำว่าให้เลือกที่นั่งชั้นลอยครับ  เค้าจะได้จัดโต๊ะได้ใหญ่ๆ หน่อย   ที่นั่งจะเป็นเบาะกับโต๊ะเตี้ยๆ นั่งกับพื้น  .... จริงๆ เค้ามีให้จองห้องส่วนตัวด้วย แต่ว่ามีเงื่อนไขว่า ใน party เราจะต้องมีคนญี่ปุ่นอยู่ด้วย  ในห้องนั้นจะสามารถสูบบุหรี่ได้เลย (เหมาะสำหรับคนญี่ปุ่นที่สูบจัดๆ เอามากๆ)


- บรรยากาศภายในร้านค่อนข้างเสียงดังครับ  ไม่โรแมนติกแน่นอนถ้าจะไปกินกะสาว

- ถึงร้านจะค่อนข้างเสียงดัง แต่ก็ไม่ต้องกลัวว่าจะเรียกพนักงานแล้วจะไม่ได้ยิน  เพราะตามโต๊ะจะมีปุ่มให้กดเรียกพนักงานได้เลย สะดวกดี

- เหล้าบ๊วย ... เห็นเพื่อนบางคนบอกว่ารสชาติเหมือนยาแก้ไอซะงั้น -__-"   แต่ส่วนตัวผมว่ารสชาติมันอร่อยดีนะ

- Nigiri set (ชุดปลาดิบ) ผมว่ารสชาติธรรมดาครับ ปั้นข้าวปั้นมาไม่ค่อยดีเท่าไหร่  คีบขึ้นมาแล้วข้าวหล่นง่ายไปหน่อย ... แต่ร้านนี้ถ้ามากิน ผมว่าสั่งเมนูที่เป็นไม้ๆ น่าจะดีกว่า :D

